ҰЛТТЫҚ БИОТЕХНОЛОГИЯ ОРТАЛЫҒЫМЕН ЫНТЫМАҚТАСТЫҚ
"ҰЛТТЫҚ БИОТЕХНОЛОГИЯ ОРТАЛЫҒЫМЕН ЫНТЫМАҚТАСТЫҚ"|"https://bolashak.gov.kz/kz/allnews/ltty-biotehnologiya-ortalyymen-yntymatasty"
TITLE: ҰЛТТЫҚ БИОТЕХНОЛОГИЯ ОРТАЛЫҒЫМЕН ЫНТЫМАҚТАСТЫҚ
URL: https://bolashak.gov.kz/kz/allnews/ltty-biotehnologiya-ortalyymen-yntymatasty
META: "ҰЛТТЫҚ БИОТЕХНОЛОГИЯ ОРТАЛЫҒЫМЕН ЫНТЫМАҚТАСТЫҚ"|"https://bolashak.gov.kz/kz/allnews/ltty-biotehnologiya-ortalyymen-yntymatasty"
TOTAL WORDS: 348
TEXT: Орталық туралы Болашақ стипендиясы Басқа гранттар Ғылыми тағылымдамалар «Халықаралық бағдарламалар орталығы» АҚ басқарма төрағасы Әлия Оспанова Астана қаласында орналасқан Ұлттық биотехнология орталығының ұжымымен кездесіп, орталықтың білім беру бағдарламаларымен таныстырып, биотехнология саласындағы ынтымақтастық перспективаларын талқылады. Әлия Оспанова «Болашақ» президенттік стипендиясы, «500 ғалым» ғылыми тағылымдамалар, үкіметаралық гранттар және «Study in Kazakhstan» стипендиялық бағдарламасы сияқты негізгі бағдарламаларға кеңінен тоқталды. Ол Қазақстанның ғылыми әлеуетін нығайту үшін халықаралық ынтымақтастықтың маңыздылығын атап өтті: «Ұлттық биотехнология орталығы Қазақстандағы ғылым мен технологияның дамуында маңызды рөл атқарады. Біз білім беру бағдарламаларын Орталықта жүргізіліп жатқан озық ғылыми зерттеулермен біріктірудің үлкен әлеуетін көріп отырмыз. Бұл ынтымақтастық қазақстандық ғалымдар мен биотехнологтар үшін жаңа мүмкіндіктерді ашады». Айта кетерлігі, қазіргі таңда «Медицина» және «Биология» салаларында 189 қазақстандық әлемнің жетекші ғылыми ұйымдарында білім алып, тағылымдамадан өтуде, ал бағдарлама жұмыс істеп тұрған уақытта 1 мыңға жуық адам осы мамандықтар бойынша білім алған. Ұлттық биотехнология орталығының бас директорының міндетін атқарушы Вячеслав Борисович Огай да бұл ынтымақтастықтың маңыздылығына тоқталды: "Жетекші оқу және ғылыми мекемелермен тығыз байланыс орнату біз үшін өте маңызды. Халықаралық бағдарламалар орталығымен бірлескен жобалар ғылыми әлеуетімізді нығайтып қана қоймай, ғалымдарымыздың әзірлемелерін халықаралық деңгейге шығаруға көмектеседі” Ұлттық биотехнология орталығы Қазақстандағы ғылыми зерттеулердің жоғары деңгейін растайтын COVID-19 диагностикасына арналған полимеразды тізбекті реакция тест жүйесі және коронавирусқа қарсы вакцина жасау жобасы сияқты озық ғылыми әзірлемелерде көшбасшы болып табылады. Кездесу соңында тараптар серіктестікті одан әрі дамытуға және Қазақстанның биотехнология саласындағы халықаралық аренадағы ұстанымын нығайта түсетін жобалар бойынша бірлесіп жұмыс істеуге дайын екендіктерін білдірді. Атап айтқанда, халықаралық бағдарламалар орталығы шетелде ғылыми тағылымдамадан өтуге шақыру алуға жәрдемдеседі. Естеріңізге сала кетейік, «Болашақ» стипендиясы бойынша квота санаттар бекітілген, оның ішінде медицина мамандары да бар. Бұл санаттағы үміткерлер тегін тіл үйренуге болады және құжаттарды тапсыру кезінде олар шетелдік ЖОО-ға өз бетінше түсуге міндетті емес. Суреттер: Әлішер Қадышов Навигация Пайдалы сілтеме KAZ RUS ENG Болашаққа қабылдау Ғылыми тағылымдамаларғақабылдау Кезекке тапсырыс беру Байланыс Орталық туралы Компания туралы Директорлар кеңесі Басқарма Құрамы Біздің команда БІРІНШІ БАСШЫНЫҢ БЛОГЫ Қаржылық есептілік Сыбайлас жемқорлыққа қарсы іс-қимыл Нормативтік-құқықтық актілер Жылдық есептер Бос орындар Бос жұмыс орындарының мұрағаты Болашақ стипендиясы Үміткерге Стипендиатқа Түлекке Үкіметаралықгранттар Ғылыми тағылымдамалар Ғылыми тәжірибелер туралы Үміткерге Конкурс жеңімпазына Түлекке Нормативтік-құқықтық актілер Грант иегерлері Іздеу Үміткердің жеке кабинеті
